wickkiey/tamil-wikipedia-chunked huggingface dataset:
# சைனாப் அப்பாசு

## தொழில்

சைனாப் அப்பாசு 2015 ஆம் ஆண்டு வரை தனது சொந்த ஒளிப்பட நிறுவனத்தில் ஒப்பனை கலைஞராக பணிபுரிந்தார்,.2015 கிரிக்கெட் உலகக் கோப்பை துனியா நியூசு நிகழ்ச்சியில் முன்னாள் தேசிய அணி வீரர்களான சயீத் அச்மல் மற்றும் இம்ரான் நசீர் ஆகியோருடன் ஒரு விருந்தினராக தோன்ற இவர் வெற்றிகரமாக குரல் வளச் சோதனையை முடித்தார். இது துடுப்பாட்டத் தொகுப்பாளராகவும் வர்ணனையாளராகவும் இவரது வாழ்க்கையைத் தொடங்க உதவியது.  
பின்னர் 2016 ஆம் ஆண்டு பாக்கித்தான் தேசிய கிரிக்கெட் அணி சுற்றுப்பயணத்தை ஒலிபரப்பு செய்ய துனியா நியூசின் நிருபராக இங்கிலாந்துக்குச் சென்றார். அங்கு, பிபிசி ஐந்து நாள் ஆட்ட சிறப்பு நிகழ்ச்சியில் விருந்தினராக தோன்றினார். திரும்பி வந்ததும், துனியா நியூசில் தனது சொந்த நிகழ்ச்சியான கிரிக்கெட் தேவாங்கி நிகச்சியை வழங்குவதற்கான முழுநேர ஒப்பந்தத்தைப் பெற்றார்,. அதை இவர் 2016 முதல் 2018 வரை தொடர்ந்து செய்தார். இந்த நேரத்தில், பாக்கித்தான் சுயாதீன செய்தி நிறுவனங்களான டான் மற்றும் துனியா நியூசு ஆகியவற்றிற்காக விளையாட்டுத் துணுக்குகளையும் எழுதினார். டென் சிபோர்ட்சு, சிடார் சிபோர்ட்சு மற்றும் சோனி தொலைக்காட்சி நிகழ்ச்சிகளில் சிறிது காலம் பணியாற்றியுள்ளார்.  
2017 ஆம் ஆண்டின் பிற்பகுதியில், சவால் கிரிக்கெட் கா என்ற தலைப்பில் ஒரு வலைத் தொடர் பேச்சு நிகழ்ச்சியை தொகுத்து வழங்கினார். அதில் ஏழு அத்தியாயங்கள் இருந்தன. மே 2018 முதல் மே 2019 வரை, கிரிச்சினிஃப் இல் வாய்சு ஆஃப் கிரிக்கெட் என்ற வலைத் தொடரின் பேச்சு நிகழ்ச்சியின் 14 அத்தியாயங்களை இவர் தொகுத்து வழங்கினார். இந்த இரண்டு நிகழ்ச்சிகளிலும், இவர் பல்வேறு பாக்கித்தான் துடுப்பாட்ட வீரர்களை நேர்காணல் செய்தார்.  
2019 ஆம் ஆண்டு மே மாதத்தில் பாக்கித்தானில் இருந்து ஐசிசி 2019 உலகக் கோப்பையை உள்ளடக்கிய முதல் பெண் விளையாட்டு நிருபர் மற்றும் வர்ணனையாளர் என்ற சிறப்புக்கு உரியவர் ஆனார்.  
ஜூலை 2021 ஆம் ஆண்டு சூலை மாதத்தில் , தி அண்ட்ரெட்டு என்ற போட்டி தொடக்கப் பருவத்திற்கான ஒளிபரப்பு அணியின் ஒரு பகுதியாக சிகை சுபோர்ட்சு தொலைக்காட்சி நிகழ்ச்சியில் சைனாப் அப்பாசு அறிமுகமானார், இதனால் அவ்வாறு செய்த முதல் பாக்கித்தான் பெண் தொகுப்பாளராக ஆனார்.
# சைனாப் அப்பாசு

## சர்ச்சை

2023 ஆம் ஆண்டில், ஆண்கள் கிரிக்கெட் உலகக் கோப்பை போட்டியை ஒலிபரப்ப சைனாப் அப்பாசு இந்தியா சென்றார். இந்திய நாட்டிற்குப் பயணம் செய்யவும் சுற்றிப்பார்க்கவும் தனது உற்சாகத்தை வெளிப்படுத்தினார். இந்து எதிர்ப்பு மற்றும் இந்தியாவுக்கு எதிரான கீச்சுகள் மீண்டும் தோன்றியதைத் தொடர்ந்து சர்ச்சை எழுந்ததை அடுத்து, பாதுகாப்புக் காரணங்களால் இந்திய நாட்டை விட்டு இவர் வெளியேறியதாக பின்னர் தெரிவிக்கப்பட்டது. தனிப்பட்ட காரணங்களுக்காக இவர் வெளியேறியதாக சர்வதேச கிரிக்கெட் கவுன்சில் தெரிவித்துள்ளது. பழைய கீச்சுகளுக்கு அப்பாசு பின்னர் மன்னிப்பு கேட்டார், மேலும் "அவை தனது மதிப்புகளை பிரதிநிதித்துவப்படுத்தவில்லை" என்றும் கூறினார்.
# சைனாப் அப்பாசு

## அங்கீகாரம்

2019 ஆம் ஆண்டில், முதல் பாக்கித்தான் விளையாட்டு விருதுகளில் அப்பாசுக்கு ஆண்டின் சிறந்த விளையாட்டு தொலைக்காட்சி தொகுப்பாளர் விருது வழங்கப்பட்டது. 2020 ஆம் ஆண்டு சூலை மாதத்தில் நியூயார்க் அச்சக முகமையால் ஆசியா/இங்கிலாந்து/ஐரோப்பிய ஒன்றியத்தில் மிகவும் செல்வாக்கு மிக்க 100 நபர்களின் பட்டியலில் இவர் சேர்க்கப்பட்டார். அக்டோபர் 2020 இல், ஒரு சொற்பொழிவைக் கொடுக்க டெட்க்சு லகோர் மகளிர் நிகழ்வுக்கு அழைக்கப்பட்டார்.
# சூரக்குண்டு

**சூரக்குண்டு** என்பது இந்தியா தமிழ்நாடு மாநிலத்தின் மதுரை மாவட்டத்திலுள்ள மேலூர் ஊராட்சி ஒன்றிய சூரக்குண்டு ஊராட்சி ஒரு புறநகர்ப் பகுதியாகும்.
# சூரக்குண்டு

## அமைவிடம்

கடல் மட்டத்திலிருந்து சுமார் 169.05 மீ. உயரத்தில், என்ற புவியியல் ஆள்கூறுகள் கொண்டு சூரக்குண்டு அமையப் பெற்றுள்ளது.
# சூரக்குண்டு

## மக்கள்தொகை பரம்பல்

2011 இந்திய மக்கள் தொகைக் கணக்கெடுப்பு அடிப்படையில், சூரக்குண்டு ஊரின் மொத்த மக்கள்தொகை 3,198 பேர் ஆகும். இதில் 1,635 பேர் ஆண்கள் மற்றும் 1,563 பேர் பெண்கள் ஆவர்.
# சூரக்குண்டு

## அரசியல்

சூரக்குண்டுபகுதியானது, மேலூர் (சட்டமன்றத் தொகுதி) வரம்புக்கு உட்பட்டதாகும். மேலும் இப்பகுதி, மதுரை மக்களவைத் தொகுதி சார்ந்தது.
# ஜானகி தேவி நினைவு கல்லூரி

**ஜானகி தேவி நினைவுக் கல்லூரி** (*Janki Devi Memorial College*) என்பது இந்தியத் தலைநகர் தில்லியில் தில்லி பல்கலைக்கழகத்தின் மகளிர் கல்லூரிகளில் ஒன்றாகும். இந்தக் கல்லூரி புது தில்லியில் உள்ள சர் கங்கா ராம் மருத்துவமனை அருகில் அமைந்துள்ளது. இந்தக் கல்லூரி கரோல் பாக் மெட்ரோ நிலையத்திற்கு அருகில் உள்ளது.
# ஜானகி தேவி நினைவு கல்லூரி

## வரலாறு

ஜானகி தேவி நினைவு கல்லூரி 1959ஆம் ஆண்டு ஸ்ரீ பிரிஜ் கிருஷ்ணா சண்டிவாலாவால் அவரது தாயார் திருமதி ஜானகி தேவி நினைவாக நிறுவப்பட்டது.
# ஜானகி தேவி நினைவு கல்லூரி

## பாடங்கள்

தில்லி பல்கலைக்கழகத்தின் இணையப்பெற்ற கல்லூரியான இந்தக் கல்லூரி பல்வேறு இளநிலை, முதுநிலை, குறுகிய கால படிப்புகளை வழங்குகிறது.
# ஜானகி தேவி நினைவு கல்லூரி

## பாடங்கள்

### இளநிலை

- இளங்கலை
- இளங்கலை வணிகவியல்
- இளங்கலை வணிகவியல்
- இளங்கலை பொருளியல்
- இளம் அறிவியல்
- இளங்கலை கல்வியியல்
- இளங்கலை நுண்கலை
# ஜானகி தேவி நினைவு கல்லூரி

## பாடங்கள்

### முதுநிலை

- ஆங்கிலம்
- இந்தி
- சமசுகிருதம்
- வரலாறு
- அரசியல் அறிவியல்
# ஜானகி தேவி நினைவு கல்லூரி

## பாடங்கள்

### குறுகிய கால படிப்புகள்

- ஆங்கில மொழிப் புலமை
- எசுபானிய மொழி சான்றிதழ்
# சருகுவலையப்பட்டி

**சருகுவலையப்பட்டி** என்பது இந்தியா தமிழ்நாடு மாநிலத்தின் மதுரை மாவட்டத்திலுள்ள மேலூர் ஊராட்சி ஒன்றிய சருகுவலையப்பட்டி ஊராட்சி ஒரு புறநகர்ப் பகுதியாகும்.
# சருகுவலையப்பட்டி

## அமைவிடம்

கடல் மட்டத்திலிருந்து சுமார் 161.35 மீ. உயரத்தில், என்ற புவியியல் ஆள்கூறுகள் கொண்டு சருகுவலையப்பட்டி அமையப் பெற்றுள்ளது.
# சருகுவலையப்பட்டி

## மக்கள்தொகை பரம்பல்

2011 இந்திய மக்கள் தொகைக் கணக்கெடுப்பு அடிப்படையில், சருகுவலையப்பட்டி ஊரின் மொத்த மக்கள்தொகை 6,371 பேர் ஆகும். இதில் 3,056 பேர் ஆண்கள் மற்றும் 3,315 பேர் பெண்கள் ஆவர்.
# சருகுவலையப்பட்டி

## அரசியல்

சருகுவலையப்பட்டி பகுதியானது, மேலூர் (சட்டமன்றத் தொகுதி) வரம்புக்கு உட்பட்டதாகும். மேலும் இப்பகுதி, மதுரை மக்களவைத் தொகுதி சார்ந்தது.
# கோலாலம்பூர் பெர்ஜெயா சதுக்கம்

**கோலாலம்பூர் பெர்ஜெயா சதுக்கம்** அல்லது **பெர்ஜெயா டைம்ஸ் சதுக்கம்** (மலாய்; *Berjaya Times Square KL*; ஆங்கிலம்: *Berjaya Times Square*) என்பது மலேசியா, கோலாலம்பூர் மாநகர மையம், புக்கிட் பிந்தாங் நகர மையப் பகுதியில், 203 மீ; (666 அடி) உயரத்தில் உள்ள ஒரு வானளாவிய கட்டிடமாகும்.  
இது ஓர் இரட்டை கோபுரக் கட்டிடமாகும். இதில் தங்கும் விடுதி, காண்டோமினியம் *(condominium)* எனும் தளவீடுகள், உட்புறப் பொழுதுபோக்கு பூங்காக்கள், வணிக மையங்கள் மற்றும் கடைவல வளாகங்கள் போன்றவை உள்ளன. இந்த இரட்டைக் கோபுரம் 2003-இல் பொதுமக்களுக்குத் திறக்கப்பட்டது.
# கோலாலம்பூர் பெர்ஜெயா சதுக்கம்

## அமைவு

தரைப் பரப்பளவில், தற்போது இந்தக் கோபுரம், உலகின் பத்தாவது பெரிய கட்டிடமாகச் சாதனை படைக்கிறது. இதன் தரைப் பரப்பளவு 700,000 மீ<sup>2</sup> (7,500,000 சதுர அடி). அத்துடன், இதுவரையில் ஒரே கட்டத்தில் கட்டப்பட்ட உலகின் மிகப்பெரிய கட்டிடம் என்றும் சாதனை படைக்கிறது. மேலும் இந்தச் சாதனை மலேசிய சாதனை நூலில் *(The Malaysia Book of Records)* இடம்பெற்று உள்ளது.  
இந்தக் கட்டிடம் 19-மாடி கடைவல வளாகங்கள், வணிக அலுவலகங்கள் மற்றும் 1,000-க்கும் மேற்பட்ட சில்லறை விற்பனைக் கடைகள், 1,200 சொகுசு சேவை அறைகள், 65 உணவு விற்பனை நிலையங்கள் மற்றும் பொழுதுபோக்கு இடங்களைக் கொண்ட ஓய்வு மையம் ஆகியவற்றைக் கொண்டுள்ளது. பொழுதுபோக்கு ஈர்ப்பாக பெர்ஜெயா டைம்ஸ் பொழுதுபோக்கு பூங்கா *(Berjaya Times Square Theme Park)* உள்ளது.
# கோலாலம்பூர் பெர்ஜெயா சதுக்கம்

## வரலாறு

கோலாலம்பூர் பெர்ஜெயா சதுக்கம் அமைந்துள்ள இடம்; தொடக்கத்தில், இரண்டாம் உலகப் போருக்கு முன்பு, மலேசியச் செல்வந்தரும், கொடையாளருமான சியோங் யோக் சோய் *(Cheong Yoke Choy)* என்பவருக்குச் சொந்தமாக இருந்தது.  
சியோங் யோக் சோய், கோலாலம்பூரின் தொடக்கக் கால உருவாக்குநர்களில் ஒருவர் ஆவார். தம் சொத்துகளில் பெரும்பகுதியை மலேசிய மக்களின் உடல்நலம் சார்ந்த செயல்பாடுகளுக்கும்; அறப் பணிகளுக்கும்; பள்ளிகளுக்கும்; நன்கொடையாக வழங்கி உள்ளார். இவரின் பெயரில் சியோங் யோக் சோய் தெரு; சியோங் யோக் சோய் சாலை என இரு சாலைகளுக்குப் பெயர் சூட்டப்பட்டு உள்ளன.  
அதன் பின்னர், பெர்ஜெயா டைம்ஸ் சதுக்கத்தின் மேம்பாட்டிற்காக டான் ஸ்ரீ வின்சென்ட் டான் *(Vincent Tan)* என்பவரின் பெர்ஜெயா குழுமத்தால் *(Berjaya Corporation)* முழு நிலமும் வாங்கப்பட்டது. கட்டுமானப் பணிகள் முடியும் வரையில் அந்தச் செல்வந்தரின் மாளிகை அங்கேயே இடிக்கப்படாமல் இருந்தது.
# கோலாலம்பூர் பெர்ஜெயா சதுக்கம்

## திறப்பு

பெர்ஜெயா டைம்ஸ் சதுக்கம் அப்போதைய மலேசியாவின் நான்காவது பிரதமர் மகாதீர் முகமது அவர்களால் செப்டம்பர் 29, 2003 அன்று முறைப்படி திறந்து வைக்கப்பட்டது. முதலில் 1999-ஆம் ஆண்டில் திறக்கப்படுவதற்காக, நாள் குறிக்கப்பட்டது. இருப்பினும் 1997 ஆசிய நிதி நெருக்கடியின் காரணமாக, திறப்பு நிகழ்வு கால தாமதம் ஆனது.
# கோலாலம்பூர் பெர்ஜெயா சதுக்கம்

## போக்குவரத்து

கோலாலம்பூர் பெர்ஜெயா சதுக்கம்; கோலாலம்பூர் மோனோரெயில் வழித்தடத்தில் உள்ள இம்பி நிலையத்திற்கு வடக்கில் உள்ளது. மேலும், புக்கிட் பிந்தாங் எம்ஆர்டி நிலையத்திற்கு *(Bukit Bintang MRT station)* தென்மேற்குப் பகுதியில், நடந்து செல்லும் தொலைவிலும் உள்ளது.
# கோலாலம்பூர் பெர்ஜெயா சதுக்கம்

## காட்சியகம்

**கோலாலம்பூர் பெர்ஜெயா சதுக்கம்; காட்சிப் படங்கள்:**
# புதுசுக்காம்பட்டி

**புதுசுக்காம்பட்டி** என்பது இந்தியா தமிழ்நாடு மாநிலத்தின் மதுரை மாவட்டத்திலுள்ள மேலூர் ஊராட்சி ஒன்றிய புதுசுக்காம்பட்டி ஊராட்சி ஒரு புறநகர்ப் பகுதியாகும்.
# புதுசுக்காம்பட்டி

## அமைவிடம்

கடல் மட்டத்திலிருந்து சுமார் 179.02 மீ. உயரத்தில், என்ற புவியியல் ஆள்கூறுகள் கொண்டு புதுசுக்காம்பட்டி அமையப் பெற்றுள்ளது.
# புதுசுக்காம்பட்டி

## மக்கள்தொகை பரம்பல்

2011 இந்திய மக்கள் தொகைக் கணக்கெடுப்பு அடிப்படையில், புதுசுக்காம்பட்டி ஊரின் மொத்த மக்கள்தொகை 4,777 பேர் ஆகும். இதில் 2,449 பேர் ஆண்கள் மற்றும் 2,328 பேர் பெண்கள் ஆவர்.
# புதுசுக்காம்பட்டி

## அரசியல்

புதுசுக்காம்பட்டி பகுதியானது, மேலூர் (சட்டமன்றத் தொகுதி) வரம்புக்கு உட்பட்டதாகும். மேலும் இப்பகுதி, மதுரை மக்களவைத் தொகுதி சார்ந்தது.
# புலிப்பட்டி

**புலிப்பட்டி** என்பது இந்தியா தமிழ்நாடு மாநிலத்தின் மதுரை மாவட்டத்திலுள்ள மேலூர் ஊராட்சி ஒன்றிய புலிப்பட்டி ஊராட்சி ஒரு புறநகர்ப் பகுதியாகும்.
# புலிப்பட்டி

## அமைவிடம்

கடல் மட்டத்திலிருந்து சுமார் 194.24 மீ. உயரத்தில், என்ற புவியியல் ஆள்கூறுகள் கொண்டு புலிப்பட்டி அமையப் பெற்றுள்ளது.
# புலிப்பட்டி

## மக்கள்தொகை பரம்பல்

2011 இந்திய மக்கள் தொகைக் கணக்கெடுப்பு அடிப்படையில், புலிப்பட்டி ஊரின் மொத்த மக்கள்தொகை 1,828 பேர் ஆகும்.
# புலிப்பட்டி

## அரசியல்

புலிப்பட்டி பகுதியானது, மேலூர் (சட்டமன்றத் தொகுதி) வரம்புக்கு உட்பட்டதாகும். மேலும் இப்பகுதி, மதுரை மக்களவைத் தொகுதி சார்ந்தது.
# கலா விஜயன்

**கலா விஜயன்** (*Kala Vijayan*) ஓர் இந்தியப் பாரம்பரிய நடனக் கலைஞரும், நடன இயக்குரும், எழுத்தாளரும் மற்றும் நடிகையும் ஆவார். இவர் புகழ்பெற்ற கதகளி கலைஞர் கலாமண்டலம் கிருட்டிணன் நாயர் மற்றும் மோகினியாட்டக் கலைஞர் கலாமண்டலம் கல்யாணிகுட்டி அம்மா ஆகியோரின் மகள் ஆவார். கலா விஜயன் மோகினியாட்டம், பரதநாட்டியம் மற்றும் கதகளி ஆகியவற்றில் பயிற்சி பெற்றவர். இருப்பினும் இவர் மோகினியாட்டத்திற்கு அளித்த பங்களிப்புகளுக்காக மிகவும் பிரபலமானவர். மோகினியாட்டத்திற்கான கேரள சங்கீத நாடக அகாதமி விருது (1998) மற்றும் கேரள மாநில விருது (2019) ஆகியவற்றைப் பெற்றுள்ளார். 1952 ஆம் ஆண்டில் திருப்பூணித்துறையில் இவரது பெற்றோர்களால் நிறுவப்பட்ட நுண்கலை நிறுவனமான கேரள கலாலயத்தில் முதன்மை இயக்குநராகவும் மூத்த குருவாகவும் உள்ளார்.
# கலா விஜயன்

## இளமை வாழ்க்கை

கலா விஜயன் 1944 மே 8 அன்று சொரனூரில் உள்ள தேசமங்கலம் என்ற கிராமத்தில் பிறந்தார். இவரது தந்தை கலாமண்டலம் கிருஷ்ணன் நாயர் ஒரு புகழ்பெற்ற கதகளி கலைஞர் ஆவார். அவர் கேரளாவிலும் அதற்கு அப்பாலும் கதகளியை பிரபலப்படுத்தினார். இவரது தாயார் கலாமண்டலம் கல்யாணிகுட்டி அம்மா மோகினியாட்டத்தின் "தரவட்டம்மா" அல்லது "தாய்" என்று நினைவுகூரப்படுகிறார். 1937 முதல் 1940 வரை கேரள கலாமண்டலத்தில் மோகினியாட்டம் மாணவியாக இருந்த கலா, மோகினியாட்டத்தை ஒரு பாரம்பரிய நடன வடிவமாக உயிர்த்தெழச் செய்வதில் முக்கியப் பங்கு வகித்தார். சிறீதேவிக்கு இரண்டு மகள்கள் உள்ளனர்-சுமிதா இராஜன் மற்றும் சந்தியா ராஜன் -இருவரும் மோகினியாட்டக் கலைஞர்களாகவும் மற்றும் பயிற்றுவிப்பாளர்களாகவும் உள்ளனர். இவர்களின் சகோதரர் கலாசாலா பாபு ஒரு மேடை நடிகரும், தொலைக்காட்சித் தொடர் மற்றும் திரைப்பட நடிகரும் ஆவார்.
# கலா விஜயன்

## குடும்பம்

கலா, திருவிதாங்கூரிலுள்ள உரங்கள் மற்றும் இரசாயனங்கள் நிறுவனத்தில் பணிபுரிந்த ஊழியரான சி. கே. விஜயனை மணந்தார். இவர்களது மகன் ஒரு திரைப்பட மற்றும் தொலைக்காட்சி நடிகர் ஆவார்.
# கலா விஜயன்

## தொழில் வாழ்க்கை

கலா ஒரு தொழில்முறை நாடகக் குழுவில் குழந்தைக் கலைஞராக இருந்தார். தனது 10 வயது முதல் நடன நிகழ்ச்சிகளை நிகழ்த்தி வருகிறார். மேலும் தேர்ந்தெடுக்கப்பட்ட நிகழ்ச்சிகளுக்கு மோகினியாட்டத்தை இன்னும் நிகழ்த்துகிறார்.  
பைபிளில் இருந்து யோபு கதையை அடிப்படையாகக் கொண்ட மோகினியாட்டம் பாடலுக்கு இவர் நடனமாடியுள்ளார். சிலப்பதிகார காப்பியத் தலைவி கண்ணகி<nowiki/>கதையை அடிப்படையாகக் கொண்ட நாட்டிய நாடகங்களை இயற்றி நடனமாடியுள்ளார். மோகினியாட்டம், கதகளி மற்றும் பரதநாட்டியம் ஆகியவற்றுடன் இணைந்து சோதனை நடன பாடல்களுக்கும் நடனமாடியுள்ளார். அத்தகைய நடனங்களில் *பாவயாமி ரகு ராமம்* என்ற பாடலும் ஒன்றாகும். தனது தாயால் மோகினியாட்டத்தில் அறிமுகப்படுத்தப்பட்ட கச்சேரி பாரம்பரியத்தை இவர் தொடர்ந்து ஆதரிக்கிறார். கலா விஜயன் தனது யூடியூப் சமூக ஊடகத் தளமான *கேரளா கலாலயம்* மூலம் மோகினியாட்டம் கோட்பாட்டு மற்றும் நடைமுறை காணொளித் தொடரை தொகுத்து வழங்குகிறார்.
# கலா விஜயன்

## விருதுகள்

- 1978-திருப்பூணித்துறையின் *சக்ருதய சமிதி* வழங்கிய நாட்டிய கலாரத்னம் விருது.
# கலா விஜயன்

## புத்தகங்கள்

மோகினியாட்டம் குறித்து *மோகினியாட்டம்: அரியேண்டத் எல்லாம்* என்ற தலைப்பில் ஒரு புத்தகத்தை கலா விஜயன் எழுதியுள்ளார். இது 2012 இல் டி. சி. பதிப்பகம் இதை வெளியிட்டது. இந்த புத்தகம் திரிப்பூணித்துறை ஆர். எல். வி கல்லூரி மற்றும் காலடி சிறீ சங்கரா கல்லூரி ஆகியவற்றில் மோகினியாட்டத்திற்கான பாடத்திட்டத்தில் சேர்க்கப்பட்டுள்ளது.
# நாசிக் மத்திய சட்டமன்றத் தொகுதி

**நாசிக் மத்திய தொகுதி** என்பது (Nashik Central Assembly constituency) மேற்கு இந்தியாவில் உள்ள மகாராட்டிரா மாநில சட்டப்பேரவையில் உள்ள 288 சட்டமன்றத் தொகுதிகளில் ஒன்றாகும். இத்தொகுதியானது நாசிக் மக்களவைத் தொகுதிக்கு உட்பட்ட ஆறு சட்டமன்றத் தொகுதிகளில் ஒன்றாகும். இது நாசிக் மாவட்டத்தில் உள்ளது
# நாசிக் மத்திய சட்டமன்றத் தொகுதி

## சட்டமன்ற உறுப்பினர்கள்

| - | 2009 | வசந்த்ராவ் கீதே | மகாராட்டிரா நவநிர்மாண் சேனா |
| --- | --- | --- | --- |
| 2014 | தேவயானி பாரண்டே | ஜனதா கட்சி |  |
| 2019 |  |  |  |
| 2024 | } |  |  |
# தாரா ராஜ்குமார்

**தாரா ராஜ்குமார்** (*Tara Rajkumar*) ஓர் இந்தியப் பாரம்பரிய நடனக் கலைஞரும் மற்றும் நடன ஆசிரியரும் ஆவார். கதகளி மற்றும் மோகினியாட்டம் போன்ற இந்திய பாரம்பரிய நடனங்களில் இவர் ஒரு நிபுணர் ஆவார். 2009 ஆம் ஆண்டில், இவருக்கு ஆத்திரேலியாவின் ஆணை பதக்கம் வழங்கப்பட்டது. விக்டோரியன் ஹானர் ரோல் ஆஃப் வுமன் மற்றும் விக்டோரியன் தன்னார்வ விருது ஆகியவற்றை பெற்றுள்ளார்.
# தாரா ராஜ்குமார்

## வாழ்க்கை வரலாறு

தாரா கேரளாவின் கோழிக்கோட்டிலுள்ள கலாமண்டலத்தின் முன்னாள் தலைவரான டி. எம். பி. நெடுங்காடியின் மகளாகப் பிறந்தார். தாரா 1887ஆம் ஆண்டில் வெளியிடப்பட்ட "குந்தலதா" என்ற முதல் நூலை மலையாளத்தில் எழுதிய அப்பு நெடுங்காடியின் பேத்தி ஆவார். இளம் வயதிலிருந்தே இந்திய பாரம்பரிய நடனங்களில் ஈர்க்கப்பட்ட இவர், தனது நான்கு வயதில் கதகளி கற்கத் தொடங்கினார். இவர் தனது இளமைக் காலத்தில் இந்தியாவின் பல இடங்களில் வசித்து வந்தார். மும்பையில் கதகளியைக் கற்கத் தொடங்கியிருந்தாலும், கொச்சியில் உள்ள மோலேரி நம்பூதிரியிடமிருந்து தீவிர பயிற்சி பெற்றார். புது தில்லியில் இருந்தபோது, கதகளிக்கான சர்வதேச மையத்தில் குரு புன்னத்தூர் மாதவ பணிக்கரின் கீழ் கதகளி பயின்றார். கலாமண்டலம் கிருட்டிணன் நாயர், கலாமண்டலம் கல்யாணிகுட்டி அம்மா மற்றும் மணி மாதவ சாக்கியர் ஆகிய மூன்று மேதைகளின் சீடரான தாரா, பள்ளியில் இருந்தபோதே பாரம்பரிய நடனத்தை நிகழ்த்தத் தொடங்கினார். தில்லியில் இருந்தபோது, குரு சுரேந்திர நாத் ஜெனாவிடம் ஒடிசி நடனத்திலும் பயிற்சி பெற்றார்.
# தாரா ராஜ்குமார்

## குடும்பம்

விஞ்ஞானி முனைவர் இராஜ்குமார் என்பவரை திருமணம் செய்து கொண்ட பிறகு, அவர்கள் முதலில் இங்கிலாந்துக்கும் பின்னர் ஆத்திரேலியாவுக்கும் சென்றனர். ஒரு நடனக் கலைஞர், நடன இயக்குனர், கலை இயக்குனர், ஆசிரியர், ஆராய்ச்சியாளர் மற்றும் தொடர்பாளர் என தாரா அறியப்படுகிறார். வினோத் மங்காராவால் உருவாக்கப்பட்ட *தாரா தி சிங்கிங் ஆன்க்லெட்* என்ற ஆவணப்படம், 2023 இல் மெல்பேர்னில் நடந்த இந்திய திரைப்பட விழாவில் திரையிடப்பட்டது.
# செந்தமிழ்ச் சொற்பிறப்பியல் பேரகரமுதலி

**செந்தமிழ்ச் சொற்பிறப்பியல் பேரகரமுதலி** (A Comprehensive Etymological Dictionary of the Tamil Language) என்பது ஒரு தமிழ் அகரமுதலியாகும்
# செந்தமிழ்ச் சொற்பிறப்பியல் பேரகரமுதலி

## வரலாறு

தமிழின் தொன்மையையும் சொல் வளத்தையும் தனித்தன்மயையும் வெளிப்படுத்தும் நொக்கில் தமிழ்நாடு அரசால் தனி துறை தொடங்கப்பட்டு வெளியிடப்பட்ட அகரமுதலியாகும்
# செந்தமிழ்ச் சொற்பிறப்பியல் பேரகரமுதலி

## நூல் அமைப்பு

இந்த அகரமுதலி 12 மடலங்களில் (Volume) அடங்கும் 31 பாகங்களையும் 13,327 பக்கங்களையும் கொண்டது
| முதல் மடலம் | முதல் பாகம் | அ |
| --- | --- | --- |
| இரண்டாம் பாகம் | ஆ - ஈ |  |
| மூன்றாம் பாகம் | உ - ஔ |  |
| இரண்டாம் மடலம் | முதல் பாகம் | க |
| இரண்டாம் பாகம் | கா - கூ |  |
| மூன்றாம் பாகம் | கெ - ஙௌ |  |
| மூன்றாம் மடலம் | முதல் பாகம் | ச - சா |
| இரண்டாம் பாகம் | சி - சூ |  |
| மூன்றாம் பாகம் | செ - ணௌ |  |
| நான்காம் மடலம் | முதல் பாகம் | த - தா |
| இரண்டாம் பாகம் | தி - தூ |  |
| மூன்றாம் பாகம் | தெ - தௌ |  |
| ஐந்தாம் மடலம் | முதல் பாகம் | ந - நா |
| இரண்டாம் பாகம் | நி - நீ |  |
| மூன்றாம் பாகம் | நு - நௌ |  |
| ஆறாம் மடலம் | முதல் பாகம் | ப - பா |
| இரண்டாம் பாகம் | பி - பூ |  |
| மூன்றாம் பாகம் | பெ - பௌ |  |
| ஏழாம் மடலம் | முதல் பாகம் | ம - மா |
| இரண்டாம் பாகம் | மி - மூ |  |
| மூன்றாம் பாகம் | மெ - மௌ |  |
| எட்டாம் மடலம் | முதல் பாகம் | ய - வ |
| இரண்டாம் பாகம் | வா - வீ |  |
| மூன்றாம் பாகம் | வெ - வௌ |  |
| ஒன்பதாம் மடலம்
இணைப்பு மடலம் | முதல் பாகம் | அ - கௌ |
| இரண்டாம் பாகம் | ச - வௌ |  |
| பத்தாம் மடலம்
அயற்சொல் மடலம் | முதல் பாகம் | அ - ஔ |
| இரண்டாம் பாகம் | க - டௌ |  |
| மூன்றாம் பாகம் | த - வௌ |  |
| பதினோராம் மடலம்
தமிழ் அகரமுதலி வரலாறு |  |  |
| பன்னிரண்டாம் மடலம்
தமிழ்ச் சொற்பிறப்பு நெறிமுறைகள் | } |  |
# செந்தமிழ்ச் சொற்பிறப்பியல் பேரகரமுதலி

## திருத்தியப் பதிப்பு

இந்த அகரமுதலியின் அனைத்து பாகங்களும் கால மேம்படுத்தல் (Update) செய்து திருத்தியப் பதிப்பாக ஏழு பாகங்களில் வானவில் வண்ணத்தில் வெளியிட்டுள்ளன
இதில் தூய தமிழ்ச் சொற்களை தேர்ந்தெடுத்து அவற்றுக்கான பலுக்கல் (உச்சரிப்பு) பொருள் விளக்கம் ஆங்கில விளக்கம் இலக்கணக் குறிப்பு வேர்ச்சொல் விளக்கம் ஆகியவை தரும்படி வடிவமைக்கப்பட்டுள்ளது
# பூஞ்சுத்தி

**பூஞ்சுத்தி** என்பது இந்தியா தமிழ்நாடு மாநிலத்தின் மதுரை மாவட்டத்திலுள்ள மேலூர் ஊராட்சி ஒன்றிய பூஞ்சுத்தி ஊராட்சி ஒரு புறநகர்ப் பகுதியாகும்.
# பூஞ்சுத்தி

## அமைவிடம்

கடல் மட்டத்திலிருந்து சுமார் 138.67 மீ. உயரத்தில், என்ற புவியியல் ஆள்கூறுகள் கொண்டு பூஞ்சுத்தி அமையப் பெற்றுள்ளது.
# பூஞ்சுத்தி

## மக்கள்தொகை பரம்பல்

2011 இந்திய மக்கள் தொகைக் கணக்கெடுப்பு அடிப்படையில், பூஞ்சுத்தி ஊரின் மொத்த மக்கள்தொகை 1,692 பேர் ஆகும். இதில் 853 பேர் ஆண்கள் மற்றும் 839 பேர் பெண்கள் ஆவர்.
# பூஞ்சுத்தி

## அரசியல்

பூஞ்சுத்தி பகுதியானது, மேலூர் (சட்டமன்றத் தொகுதி) வரம்புக்கு உட்பட்டதாகும். மேலும் இப்பகுதி, மதுரை மக்களவைத் தொகுதி சார்ந்தது.
# இலூயிஸ் லைட்ஃபுட்

**இலூயிஸ் மேரி லைட்ஃபுட்** (*Louise Mary Lightfoot*) (22 மே 1902-18 மே 1979) ஓர் ஆத்திரேலிய கட்டிடக் கலைஞரும், நடன இயக்குனரும் மற்றும் நடனக் கலைஞரும் ஆவார். இவர் இலூயிஸா மேரி லைட்ஃபுட் என்றும் அழைக்கப்பட்டார். பாரம்பரிய பாலே மற்றும் இந்தியப் பாரம்பரிய நடனம் ஆகிய இரண்டின் மூலம் ஆத்திரேலியாவின் கலாச்சார வாழ்க்கைக்கு பங்களித்த பெருமை இவருக்கு உண்டு.
# இலூயிஸ் லைட்ஃபுட்

## இளமை வாழ்க்கை

பள்ளி ஆசிரியரான *சார்லஸ் லைட்ஃபுட்* மற்றும் *மேரி கிரகாம்* ஆகியோரின் மகளான இவர் விக்டோரியாவின் *வில்லியர்ஸ் கவுண்டி*யிலுள்ள உள்ள *யாங்கேரி*யில் பிறந்தார். கிழக்கு மெல்பேர்னில் உள்ள கத்தோலிக்க பெண்கள் கல்லூரியில் பயின்றார். பின்னர், மெல்பேர்ன் பல்கலைக்கழகத்தில் கட்டிடக்கலை பயின்று 1923 இல் பட்டம் பெற்ற முதல் பெண்மணியானார். மெல்பேர்னில் உள்ள *வால்டர் பர்லி கிரிஃபின்* மற்றும் *மரியன் மஹோனி கிரிஃபின்* ஆகியோரின் கீழ் கட்டிடக்கலையில் பயிற்சி பெற்றார். 1924 ஆம் ஆண்டில் காசில்கிராக்கிற்கு குடிபெயர்ந்தார். அவர்களுடைய சிட்னி அலுவலகத்தில் பணிபுரிந்தார். மேலும் மரியனுக்கு துணையாகவும் சமையல்காரராகவும் பணியாற்றினார்.
# இலூயிஸ் லைட்ஃபுட்

## தொழில் வாழ்க்கை

இளம் வயதிலிருந்தே நடனத்தின் மீது ஆர்வம் கொண்ட இலூயிஸ் லைட்ஃபுட், 1926 ஆம் ஆண்டில் உருசிய நடனக் கலைஞர் அன்னா பாவ்லோவாவின் நடனத்தால் ஈர்க்கப்பட்டார். பாவ்லோவாவின் நிறுவனத்தைச் சேர்ந்த நடனக் கலைஞர்களான *இவான் செர்கிஃப்* மற்றும் *அலெக்சிஸ் டோலினோஃப்* ஆகியோருடன் சேர்ந்து நடனத்தில் பயிற்சி பெற்றார். *மிஷா பர்லாகோ* என்பவரிடம் உருசிய நாட்டுப்புற நடனங்களைக் கற்றுக் கொண்டார். பின்னர், அவரது குழந்தைகளுக்கு பாலே கற்பிக்கத் தொடங்கினார். மேலும் அக்டோபர் 1928 இல் கிரிஃபின்ஸ் நிறுவனத்தை விட்டு வெளியேறி முழுநேர நடனத்தை மேற்கொண்டார். பின்னர், பர்லாகோவுடன் இணைந்து, “லைட்ஃபுட்-பர்லாகோவ்” என்ற நடனப் பள்ளியை நிறுவினார். இது 1931 ஆம் ஆண்டில் முதல் ஆத்திரேலிய பாலே நடனப் பள்ளி ஆனது. 1931 ஆம் ஆண்டில், ஆத்திரேலிய நடன நிறுவனமான *கோப்பெலியா*வின் தயாரிப்பில் நிகழ்த்தப்பட்ட முதல் பாலேவை இவர்கள் அரங்கேற்றினர். இவர் ஒவ்வொரு ஆண்டும் பல பாலேக்களை தயாரித்து நடனமாடினார். சில பாரம்பரிய பாலேக்கள் மற்றும் சில அசல் ஆகியவற்றை அடிப்படையாகக் கொண்டவை.
# இலூயிஸ் லைட்ஃபுட்

## படைப்புகள்

இலூயிஸ் லைட்ஃபூட் 1958 இல் “மணிப்பூரின் நடன-யதார்த்தங்கள்” எனும் தலைப்பில் ஒரு நூலை வெளியிட்டார். 1968 ஆம் ஆண்டில், மணிப்பூரின் இந்திய இசைச் சடங்கு இசையின் பதிவுகளை வெளியிட்டார்.
# இலூயிஸ் லைட்ஃபுட்

## மரபு

1997 ஆம் ஆண்டில், நடனக் கலைஞரும் நடன இயக்குனருமான தாரா ராஜ்குமார் இவரது நினைவாக *டெம்பிள் ட்ரீமிங்* என்ற தலைப்பில் ஒரு நடனத்தை உருவாக்கினார். இது மெல்பேர்ன் மற்றும் தில்லியில் நிகழ்த்தப்பட்டது. கேரள கலாமண்டலத்தின் நிறுவனர் வள்ளத்தோள் நாராயண மேனன், இவரை "கதகளியின் ஆத்திரேலிய தாய்" என்று அழைத்தார்.  
ஆசியக் கலாச்சாரத்துடனான ஆத்திரேலியாவின் தொடர்புக்கு இவர் அளித்த பங்களிப்பு மொனாஷ் பல்கலைக்கழகத்திலுள்ள இலூயிஸ் லைட்ஃபுட் சேகரிப்பு மையத்தில் ஆவணப்படுத்தப்பட்டு பாதுகாக்கப்படுகிறது.
# பனங்காடி

**பனங்காடி** என்பது இந்தியா தமிழ்நாடு மாநிலத்தின் மதுரை மாவட்டத்திலுள்ள மேலூர் ஊராட்சி ஒன்றிய பனங்காடி ஊராட்சி ஒரு புறநகர்ப் பகுதியாகும்.
# பனங்காடி

## அமைவிடம்

கடல் மட்டத்திலிருந்து சுமார் 133.65 மீ. உயரத்தில், என்ற புவியியல் ஆள்கூறுகள் கொண்டு பனங்காடி அமையப் பெற்றுள்ளது.
# பனங்காடி

## மக்கள்தொகை பரம்பல்

2011 இந்திய மக்கள் தொகைக் கணக்கெடுப்பு அடிப்படையில், பனங்காடி ஊரின் மொத்த மக்கள்தொகை 856 பேர் ஆகும். இதில் 430 பேர் ஆண்கள் மற்றும் 426 பேர் பெண்கள் ஆவர்.
# பனங்காடி

## சமயம்

### இந்துக் கோயில்

வீற்றிருந்த பெருமாள் கோயில் என்ற பெருமாள் கோயில் ஒன்று பனங்காடி பகுதியில் அமைந்துள்ளது. இக்கோயிலானது, தமிழ்நாடு அரசின் இந்து சமய அறநிலையத் துறை கட்டுப்பாட்டின் பராமரிப்பில் இயங்குகிறது.
# பனங்காடி

## அரசியல்

பனங்காடி பகுதியானது, மேலூர் (சட்டமன்றத் தொகுதி) வரம்புக்கு உட்பட்டதாகும். மேலும் இப்பகுதி, மதுரை மக்களவைத் தொகுதி சார்ந்தது.
# மிருதுல் வாத்வா

**மிருதுல் மச்சிந்திர வாத்வா** (*Mridul Machindra Wadhwa*) (பிறப்பு 1978) இந்திய வம்சாவளியை சேர்ந்த இசுக்காட்லாந்து பெண்கள் உரிமை ஆர்வலர் ஆவார். திருநங்கைகள் உரிமைகள், குடும்ப வன்முறைக்கு எதிராகவும் இவர் பிரச்சாரம் மேற்கொன்டார். வகானமி என்ற தரவு நிறுவனத்தின் இயக்குநர் ம்ற்றும் இணை நிறுவனர் ஆவார். கற்பழிப்பு எதிரான எடின்பர்க் என்ற மையத்தின் தலைமை நிர்வாக அதிகாரியாக பணியாற்றினார். இதற்கு முன்பு ஸ்காட்டிஷ் தேசிய கட்சியில் தீவிரமாக ஈடுபட்டு இருந்தார், 2021 ஆண்டு ஸ்காட்டிஷ் நாடாளுமன்றத் தேர்தலில் வேட்பாளராக நிறுத்தப் பட்டார். வாத்வா 2019 ஆண்டு திருநங்கைகளுக்கு எதிரான ஆர்வலர்களால் துன்புறுத்தலுக்கு ஆளாகியுள்ளார் ஒரு வேலைவாய்ப்பு தீர்ப்பாயத்தின் முடிவிலும், ஸ்காட்லாந்தின் கற்பழிப்பு நெருக்கடி ஆணையத்தால் நியமிக்கப்பட்ட மதிப்பாய்விலும் அவரது நடத்தை குறித்து விமர்சித்த பின்னர் 2024 இல் எடின்பர்க் கற்பழிப்பு நெருக்கடியான மையத்திலிருந்து அவர் ராஜினாமா செய்தார்.
# மிருதுல் வாத்வா

## பின்னணி

மிருதுல் வாத்வா 1978 ஆம் ஆண்டு இந்தியாவில் பிறந்து அங்கு குடிபெயர்ந்த ஒரு திருநங்கைப் பெண். அவர் 30 வயது வரை புனேவில் வசித்து வந்தார், அங்கு அவர் தனது கணவருடன் ஒரு வெற்றிகரமான தொழிலை நடத்தினார். பின்னர் அவர் 2002 ஆம் ஆண்டு தனது பாஸ்போர்ட்டில் பெண் என்று குறிப்பிட்டு ஐக்கிய இராச்சியத்திற்கு குடிபெயர்ந்தார், அங்கு அவர் 2005 ஆம் ஆண்டு எடின்பர்க் பல்கலைக்கழகத்தில் கல்வியில் முதுகலைப் பட்டம் பெற்றார். அவர் 2009 ஆம் ஆண்டு நிரந்தரமாக ஸ்காட்லாந்திற்கு குடிபெயர்ந்தார். அவர் ஒரு மாணவராக ஸ்காட்லாந்தில் பெண்கள் உரிமைகள் செயல்பாட்டில் ஈடுபட்டார், மேலும் புலம்பெயர்ந்த மற்றும் இன ரீதியாக பாதிக்கப்பட்ட பெண்கள் உட்பட ஓரங்கட்டப்பட்ட பின்னணியைச் சேர்ந்த பெண்களுக்கு குரல் கொடுப்பதில் தனது கவனம் பற்றி பேசியுள்ளார்.
# மிருதுல் வாத்வா

## தொழில் வாழ்க்கை

### சமத்துவம் மற்றும் வன்முறை எதிர்ப்புத் துறை

ஸ்காட்லாந்தில் சமத்துவம் மற்றும் வன்முறை எதிர்ப்பு துறைகளில் பணியாற்றியுள்ளார். 2008 ஆண்டு முதல் 2017 ம் ஆண்டு வரை சக்தி மகளிர் உதவி நிறுவனத்தில் தகவல் மற்றும் கல்வி அதிகாரி மற்றும் குழந்தைகள் சேவை குழுத் தலைவராகவும், 2014 முதல் 2018 வரை ஸ்காட்லாந்தில் கற்பழிப்பு நெருக்கடி பயிற்சி மற்றும் தன்னார்வ ஒருங்கிணைப்பாளராகவும், 2018 முதல் 2021 வரை ஃபோர்த் பள்ளத்தாக்கு கற்பழிப்பு நெருக்கடி மையத்தில் மேலாளராகவும் இருந்தார். அவர் 2017 முதல் 2021 வரை ஒய். டபிள்யூ. சி. ஏ ஸ்காட்லாந்து மற்றும் ஈக்வாலிட்டி நெட்வொர்க்கின் குழு உறுப்பினராகவும் இருந்தார். வாத்வா 2021 ஆம் ஆண்டில் எடின்பர்க் கற்பழிப்பு நெருக்கடி மையத்தின் தலைமை நிர்வாக அதிகாரியாக ஆனார்.
# மிருதுல் வாத்வா

## தொழில் வாழ்க்கை

### அரசியல் வாழ்க்கை

2017 ம் ஆண்டு எடின்பர்க் நகர சபைத் தேர்தலில் கிரேஜெண்டினி/டுடிங்ஸ்டன் வார்டுக்கான மூன்று ஸ்காட்டிஷ் தேசிய கட்சி வேட்பாளர்களில் ஒருவராக வாத்வா போட்டியிட்டார், ஆனால் தேர்ந்தெடுக்கப்படவில்லை.  
அக்டோபர் 2020 மற்றும் 2021 ஸ்காட்டிஷ் நாடாளுமன்றத் தேர்தலுக்கான எடின்பர்க் சென்ட்ரல் மற்றும் ஸ்டிர்லிங் தொகுதிகளுக்கான எம். எஸ். பி. க்கான எஸ். என். பி. வேட்பாளராக போட்டியிட வாத்வா கோரினார். ஆனால் வாத்வாவுக்கு பாலின அங்கீகாரச் சான்றிதழ் இல்லாததால், இவரை அனைத்து பெண்கள் குறுகிய பட்டியலில் வைப்பதன் மூலம் சமத்துவச் சட்டத்தை கட்சி மீறியதாக ஸ்காட்லாந்தின் பெண்களுக்கான பிரச்சாரக் குழு கூறியது. கட்சிக்குள்ளேயே தலைமைப் பதவிகளில் அவருக்கு இருந்த ஆர்வத்தால் தூண்டப்பட்ட பல தாக்குதல்கள் உள்ளானார் அதன் காரணமாக வாத்வா கட்சியை விட்டு வெளியேறினார், வாத்வா தான் இன்னும் ஸ்காட்டிஷ்வின் சுதந்திரத்திற்கு வாக்களிப்பதாகக் கூறினார். கற்பழிப்பு மற்றும் பாலியல் வன்முறையில் இருந்து தப்பியவர்கள் அவர்களை ஆய்வு செய்யும் நபரின் பாலினத்தை விட பாலினத்தை தேர்வு செய்ய அனுமதிக்கும் திருத்தத்தை எம். எஸ். பி. க்கள் ஆதரித்ததை அடுத்து அவர் எஸ். என். பி. யை விட்டு வெளியேறினார்.
# மிருதுல் வாத்வா

## தொழில் வாழ்க்கை

### துன்புறுத்தல்

ஸ்டிர்லிங்கில் உள்ள போர்த் பள்ளத்தாக்கு கற்பழிப்பு நெருக்கடி மையத்தின் இயக்குநராக பணிபுரிந்தபோது வாத்வா 2019 ஆம் ஆண்டில் துஷ்பிரயோக நடவடிக்கைகளுக்கு ஆளாக்கப்பட்டர். 2021 ஆண்டு ஸ்காட்டிஷ் நாடாளுமன்றத் தேர்தலில் எஸ். என். பி எம். எஸ். பி. யாக தனது வேட்பாளரை அறிவித்த பின்னர் அங்கு துஷ்பிரயோகம் தீவிரமடைந்தது, எனவே எடின்பர்க் கற்பழிப்பு நெருக்கடி மையத்தின் (ஈ. ஆர். சி. சி.) இயக்குநராக நியமிக்கப்பட்ட மீண்டும் நியமிக்கப்பட்டார். 2021 ஆண்டு பாதுகாப்பு நிபுணர்களுடனான போலீஸ் ஆலோசனை மற்றும் ஆலோசனைகளின் விளைவாக, இ ஆர் சி சிஅவர்களின் திறந்த கதவுக் கொள்கையை முடிவுக்குக் கொண்டு வந்தது, மேலும் தொடர்பு கொள்ள இன்டர்காம் அமைப்பு மற்றும் வலுவூட்டப்பட்ட உள் கதவு ஆகிய இரண்டையும் நிறுவியது.
# மிருதுல் வாத்வா

## தொழில் வாழ்க்கை

### குற்றவாளி பெண்ணிய போட்காஸ்ட் கருத்துக்கள்

கில்ல்டி ஃபெமினிஸ்ட் போட்காஸ்டில் ஒரு நேர்காணலில், வாத்வா கூறினார்ஃ  
வாத்வாவின் கருத்துக்கள் ஸ்காட்லாந்தின் பெண்களுக்காகவும், பாலியல் வன்முறை ஆராய்ச்சியாளர் ஜெசிகா டெய்லராலும் விமர்சிக்கப்பட்டன, அவர் வாத்வா "பெண் மட்டுமே இடங்கள்" விரும்பும் பெண்களை வெறியர்கள் என்று அழைக்கிறார் என்று வாதிட்டார். ஜே. கே. ரௌலிங், வாத்வாவின் கருத்துக்கள் திருநங்கைகளை பணியமர்த்தவோ அல்லது சேவை செய்யவோ இல்லாத ஒரு ஆதரவு மையமான பெய்ராஸ் பிளேஸை உருவாக்கத் தூண்டியது என்று கூறினார்.  
இனவெறி, ஓரினச்சேர்க்கை, திறன், வர்க்கவாதம் மற்றும் டிரான்ஸ்போபியா ஆகியவற்றைக் குறிக்கும் மதவெறி காரணமாக தனது வார்த்தைகள் சூழலுக்கு வெளியே எடுக்கப்பட்டதாக வாத்வா கூறினார். உதவி தேவைப்படும் எந்தவொரு பெண்ணையும் இ ஆர் சி சி எடுத்துக் கொள்ளும் அதே வேளையில், "ஒருவரிடமிருந்து நாம் பார்ப்பது, கேட்பது தெளிவாக பாரபட்சமாக இருந்தால், அவர்களின் அவசர ஆதரவுக்கு நாங்கள் பதிலளிக்கவில்லை என்றால், இதை ஆராய்ந்து சவால் செய்ய ஒரு இடத்தை வழங்குவதும் எங்கள் பங்கின் ஒரு பகுதியாகும், முடிந்தவரை ஒரு வகையான வழியில்" மற்றும் "தப்பிப்பிழைத்தவர்களுக்கு ஒரு பாதுகாப்பான இடத்தை உருவாக்குவதற்கு இது ஊழியர்கள் மற்றும் தன்னார்வலர்களுக்கு ஒரு பாதுகாப்பான இடமாகவும் இருக்க வேண்டும், என்பதில் தீவிரமாக இருந்தார்".
# மிருதுல் வாத்வா

## தொழில் வாழ்க்கை

### 'பாலின-விமர்சன' நம்பிக்கைகளுக்கான பாகுபாடு உரிமை கோரல்

மே 2024 இல், எடின்பர்க் கற்பழிப்பு நெருக்கடி மையத்தால் ஆக்கபூர்வமாக தள்ளுபடி செய்யப்பட்ட ரோஸ் ஆடம்ஸிற்கு ஆதரவாக தீர்ப்பாயம் ஒரு முடிவை வழங்கியது. "பாலியல் யதார்த்தவாதி" என்று அடையாளம் காணும் ஆடம்ஸ், சேவை பயனர்கள் தங்கள் ஆதரவு ஊழியர்களின் பாலினத்தை குறிப்பிட முடியும் என்ற பாலின-விமர்சன நம்பிக்கையின் காரணமாக நியாயமற்ற முறையில் குறிவைக்கப்பட்டதாக தீர்ப்பாயம் கண்டறிந்தது.  
"முற்றிலும் போலியான மற்றும் தவறாகக் கையாளப்பட்ட" என்று தீர்ப்பாயம் விவரித்த ஒழுங்கு செயல்முறை, பைனரி அல்லாத ஊழியரின் பாலினத்தைக் கேட்ட தப்பிப்பிழைத்தவருக்கு எவ்வாறு பதிலளிப்பது என்பது குறித்து ஆடம்ஸ் தெளிவுபடுத்திய பின்னர் தொடங்கியது.நடவடிக்கை எடுக்காமல் அவர் மீது சுமத்தப்பட்ட தவறான நடத்தை குற்றச்சாட்டுகளை விசாரணை உறுதி செய்தது, அந்த நேரத்தில் ஆடம்ஸ் ராஜினாமா செய்து பெய்ராஸ் பிளேஸில் பணியாற்றத் தொடங்கினார்.மத்திய அரசின் தலைமை நிர்வாக அதிகாரி வாத்வா இந்த ஒழுங்கு நடவடிக்கையில் ஈடுபட்டுள்ளதாக கூறிய வேலைவாய்ப்பு நீதிபதி, ஆடம்ஸை மதச்சார்பின்மை வேட்டையில் ஈடுபடுத்தியதற்காக வாத்வா மீது குற்றம் சாட்டினார், இது "பிரான்ஸ் காஃப்கா படைப்புகளை ஓரளவு நினைவூட்டுவதாக இருந்தது". இந்த தீர்ப்பின் விளைவாக, வாத்வா விடுப்பில் வைக்கப்பட்டார். அதே நேரத்தில் தீர்ப்புக்கு வழிவகுத்த நடவடிக்கையில் அவரது பங்கு விசாரிக்கப்பட்டு வருகிறது.  
2024 ஆண்டு நவம்பர் மாதத்தில், பாகுபாடு, ஆக்கபூர்வமான பணிநீக்கம் மற்றும் உணர்ச்சி வலி மற்றும் துன்பங்களுக்கு ஈ. ஆர். சி. சி ஆடம்ஸிற்கு £68, <ஐடி1] இழப்பீடாக வழங்க வேண்டும் என்று தீர்ப்பாயம் தீர்ப்பளித்தது. ஆடம்ஸிடம் அதன் இணையதளத்தில் பகிரங்க மன்னிப்பு கேட்கவும், பாலியல் வன்கொடுமையில் இருந்து தப்பியவர்களை பெய்ராஸ் பிளேஸிற்கு பரிந்துரைக்கவும் ஈ. ஆர். சி. சி க்கு உத்தரவிடப்பட்டது.
# மிருதுல் வாத்வா

## தொழில் வாழ்க்கை

### எடின்பர்க் கற்பழிப்பு நெருக்கடி மையத்திலிருந்து ராஜினாமா

செப்டம்பர் 2024 இல், ரேப் கிரைசிஸ் ஸ்காட்லாந்தால் நியமிக்கப்பட்ட ஒரு மதிப்பாய்வைத் தொடர்ந்து வாத்வா ஈ. ஆர். சி. சி இலிருந்து ராஜினாமா செய்தார், அதில் "தனது பாத்திரத்தின் அதிகாரத்தின் வரம்புகளை புரிந்து கொள்ளவில்லை, முடிவுகளை அறங்காவலர்களிடம் குறிப்பிடுவது மற்றும் தொழில்முறை நடத்தை தரங்களை அமைக்கத் தவறிவிட்டது" என்று கூறினார். இந்த ஆய்வு மையம் "பெண்கள் மட்டுமே" இடங்களை மட்டுமே வழங்கியது, இது "பிறந்த மற்றும் தொடர்ந்து பெண்ணாக அடையாளம் காணும் ஒருவரால் வழங்கப்பட்டது" (அதாவது, கோரிக்கையின் பேரில் சிஸ்ஜெண்டர் பெண்கள்), இது "பாதுகாக்கப்பட்ட 'பெண்கள் மட்டுமே' இடங்களை வழங்குவதற்கு சமமாக இல்லை". இந்தக் கொள்கை "உயிர் பிழைத்தவர்களுக்கு முதலிடம் கொடுக்கவில்லை", அவர்களுக்கு "சேதத்தை ஏற்படுத்தியது", தேசிய சேவை தரங்களை பூர்த்தி செய்யத் தவறிவிட்டது என்று அது கூறியது. இந்த ஆய்வில், உயிர் பிழைத்தவர்களில் 93 சதவீதம் பேர் ஈ. ஆர். சி. சி உடன் இருந்த காலத்திற்குப் பிறகு தங்கள் எதிர்காலம் குறித்து நம்பிக்கையுடன் இருப்பதாகக் கண்டறிந்தனர். தங்கள் கொள்கைகளின் விளைவாக ஈ. ஆர். சி. சி ஐத் தவிர்ப்பதற்கான 2 நிகழ்வுகளை மட்டுமே அது குறிப்பிட்டது ஒருவர் தங்கள் நியமிக்கப்பட்ட ஊழியர்களின் அச்சம் காரணமாக தங்கள் சேவைகளைப் பயன்படுத்த வேண்டாம் என்று தேர்வு செய்தார், பிறர் பாலினமாக நியமிக்கப்பட்டார், மற்றவர் சேவையைப் பயன்படுத்த வேண்டாம் என்று முடிவு செய்தார், இருப்பினும் அவர் ஒரு சிஸ்ஜெண்டர் பெண்ணைப் பார்க்கக் கோரலாம் என்று உறுதியளிக்கப்பட்டார்.
# அன்னா பாவ்லோவா

**அன்னா பாவ்லோவ்னா பவ்லோவா** (*Anna Pavlovna Pavlova*, – 23 சனவரி 1931) உருசியாவின் முன்னணி நடனக் கலைஞர் ஆவார். இவர் இம்பீரியல் உருசிய பாலே மற்றும் செர்ஜி டியாகிலேவின் பாலேஸ் ரஸஸின் முக்கியக் கலைஞராக இருந்தார். ஆனால் *தி டையிங் ஸ்வான்* என்ற நடன பாத்திரத்தை உருவாக்கியதற்காக மிகவும் அங்கீகரிக்கப்பட்டார். இவர் இந்த நடனத்தை சுமார் 4,000 முறை நிகழ்த்தினார். இந்த குறுகிய பாலே (நான்கு நிமிடங்கள்) ஒரு அன்னத்தின் வாழ்க்கையின் கடைசி தருணங்களைக் கூறுகிறது. மேலும் தனது சொந்த நிறுவனத்துடன், தென் அமெரிக்கா, இந்தியா, மெக்சிகோ மற்றும் ஆத்திரேலியா உட்பட உலக நாடுகளுக்கு சுற்றுப்பயணம் செய்த முதல் நடனக் கலைஞராக இருந்தார்.
# அன்னா பாவ்லோவா

## இளமை வாழ்க்கை.

அன்னா மேத்வியேவ்னா பாவ்லோவா சென் பீட்டர்சுபெர்குவிலுள்ள ஒரு மருத்துவமனையில் பிறந்தார். அங்கு இவரது தந்தை *மேத்வி பாவ்லோவிச் பாவ்லோவ்* பணியாற்றினார். வேளாண்மையைப் பின்னணியாகக் கொண்ட இவரது தாயார், *இலியுபோவ் பியோடோரோவ்னா பாவ்லோவா*, உருசிய-யூத வங்கியாளரான *இலாசர் பாலியாகோ*வின் வீட்டில் சலவைத் தொழிலாளியாக சிறிது காலம் பணியாற்றினார். அன்னா புகழ் பெற்றபோது, பாலியாகோவின் மகன் விளாடிமிர் இவரை தனது தந்தையின் சட்டவிரோத மகள் என்று கூறினார். ஆனால் இதற்கு ஆதரம் ஏதுமில்லை. பின்னர் அன்னா மேடையேறி நிகழ்ச்சிகளைத் தொடங்கியபோது தனது தந்தைவழிப் பெயரை பாவ்லோவ்னா என்று மாற்றினார்.  
பாவ்லோவா, குறைப்பிரசவத்தில் பிறந்த ஒரு குழந்தையாவார். இதன் காரணமாக தொடர்ந்து நோய்வாய்ப்பட்டு வந்தார். கிராமத்திலுள்ள தனது பாட்டி வீட்டில் வளர்ந்தார். 1890 ஆம் ஆண்டில் இம்பீரியல் மேரின்ஸ்கி நாடக நிறுவனத்தின் மாரியஸ் பெடிபாவின் அசல் தயாரிப்பான *தி ஸ்லீப்பிங் பியூட்டி* என்ற நிகழ்ச்சிக்கு இவரது தாயார் அழைத்துச் சென்றபோது பாலே கலை மீதான பாவ்லோவாவின் ஆர்வம் தொடங்கியது. இந்த ஆடம்பரமான காட்சி பாவ்லோவாவை ஈர்த்தது. இவரது ஒன்பது வயதில், இவரது தாயார் இவரை இம்பீரியல் பாலே பள்ளியின் தேர்விற்கு அழைத்துச் சென்றார். இவரது இளமை மற்றும் நோயுற்ற தோற்றம் காரணமாக, இவர் நிராகரிக்கப்பட்டார். ஆனால், இவர் மீண்டும் தேர்ந்தெடுக்கப்பட்டு 10 வயதில், 1891 இல், முதல் முறையாக மேடையில் தோன்றினார் பெடிபாவின் *ஒரு தேவதையின் கதை* என்ற தலைப்பில் பாலே பள்ளி மாணவர்களுக்காக அரங்கேற்றினார்.
# அன்னா பாவ்லோவா

## இம்பீரியல் பாலே பள்ளி

இளம் பாவ்லோவாவின் பாரம்பரிய பாலே பயிற்சி ஆண்டுகள் கடினமாக இருந்தன. நோயால் பாதிக்கப்பட்டிருந்த வளைந்த கால்கள், மெல்லிய கணுக்கால் மற்றும் நீண்ட கைகால்கள் அக்காலத்தின் நடனக் கலைஞருக்கு பிடித்த சிறிய, கச்சிதமான உடலுடன் பொருந்தின. இவரது சக மாணவர்கள் இவரை பலப் புனைப்பெயர்களால் கேலி செய்தனர். ஆனாலும் இதையெல்லாம் பொருட்படுத்தாது, தனது நுட்பத்தை மேம்படுத்த பயிற்சி பெற்றார். அக்காலத்தின் புகழ்பெற்ற ஆசிரியர்களான கிறிஸ்டியன் ஜோஹன்சன், பாவெல் கெர்ட், நிகோலாய் லெகாட் மற்றும் பாலே கலைஞராகவும், செச்செட்டி முறை நிறுவனராகவும் கருதப்படும் என்ரிகோ செச்செட்டி போன்றோருடன் கூடுதல் பயிற்சியைக் கற்றுக்கொண்டார்.
# எகிப்திய பெண்ணிய ஒன்றியம்

**எகிப்திய பெண்ணிய ஒன்றியம்** (*Egyptian Feminist Union*) என்பது எகிப்தில் முதன்முதலில் தோற்றுவிக்கப்பட்ட நாடு தழுவிய பெண்ணிய இயக்கமாகும்.
# எகிப்திய பெண்ணிய ஒன்றியம்

## பின்னணி

எகிப்திய பெண்ணிய ஒன்றியம், 6 மார்ச் 1923 அன்று எகிப்திய பெண்ணியவாதியும் தேசியவாதியுமான உதா சராவியின் வீட்டில் நடந்த ஒரு கூட்டத்தில் நிறுவப்பட்டது. அவர் டிசம்பர் 12,1947 அன்று தான் இறக்கும் வரை அதன் தலைவராகப் பணியாற்றினார். எகிப்திய பெண்ணிய ஒன்றியமாக மாறுவதற்கு முன்பு, வாஃப்ட் கட்சியுடன் உறவுகளைக் கொண்டிருந்த அமைப்பு 1920 இல் வாஃப்ட் பெண்கள் மத்தியக் குழு என்று அழைக்கப்பட்டது. எகிப்திய சுதந்திர இயக்கத்தின் மீதான பெண்ணிய அதிருப்திக்கு பதிலளிக்கும் விதமாக எகிப்திய பெண்ணிய ஒன்றியம் உருவாக்கப்பட்டது. இது சுதந்திரப் போராட்டத்தில் பெண்களின் உரிமைகளை இரண்டாம் பட்சமாகக் கருதியது.
# எகிப்திய பெண்ணிய ஒன்றியம்

## குறிக்கோள்

பெண்களுக்கு விரிவான உரிமைகளைப் பெறுவதே இதன் நோக்கமாகும். பெண்களின் வாக்குரிமை, பெண்கள் மற்றும் குழந்தைகளின் கல்வியின் முன்னேற்றம், அரசாங்கத்தால் சட்டப்பூர்வமாக்கப்பட்ட விபச்சாரத்தை நிறுத்துதல், தனிப்பட்ட நிலைச் சட்டத்தை சீர்திருத்துதல், அத்துடன் பெண்கள் மற்றும் குழந்தைகளுக்கு சிறந்த சுகாதாரம் போன்றவை எகிப்திய பெண்ணிய ஒன்றியத்தின் கோரிக்கைகளாகும். இந்தக் கோரிக்கைகள் 1925 முதல் 1937 முதல் நாழிதழ்களில் வெளியிடப்பட்டன. 1956 ஆம் ஆண்டில் எகிப்து பெண்களுக்கு வாக்களிக்கும் உரிமையை வழங்கியதோடு, சட்டப்பூர்வமாக்கப்பட்ட விபச்சாரத்தையும் முடிவுக்குக் கொண்டுவந்ததன் மூலம், அவர்கள் இறுதியில் பெண்களின் வாக்குரிமைக்கான போராட்டத்தில் வெற்றி பெற்றனர்.  
ஐக்கிய இராச்சியத்திலிருந்து முழுமையான சுதந்திரத்தை எகிப்திய பெண்ணிய ஒன்றியம் ஆதரித்தது. ஆனால் வாஃப்ட் கட்சி உயர் வர்க்க ஆண் தலைவர்களைப் போலவே, ஐரோப்பிய சமூக விழுமியங்களை ஊக்குவித்தது. மேலும், அடிப்படையில் சமயச் சார்பின்மையைக் கொண்டிருந்தது.  
இந்த அமைப்பு சர்வதேச பெண் சம்மேளனத்துடன் இணைக்கப்பட்டது. 1923 ஆம் ஆண்டில் சர்வதேச பெண் சம்மேளனக் கூட்டணி இத்தாலியின் தலைநகரில் ஒரு கூட்டத்தை நடத்தியது. அதில் கலந்து கொள்ள தனது பிரதிநிதிகளை எகிப்திய பெண்ணிய ஒன்றியம் அனுப்பியது.
# எகிப்திய பெண்ணிய ஒன்றியம்

## குறிப்பிடத்தக்க உறுப்பினர்கள்

- நபவியா மூசா
# மகாராணி மகளிர் அறிவியல் கல்லூரி, மைசூர்

**மகாராணி மகளிர் அறிவியல் கல்லூரி** (*Maharani's Science College for Women, Mysore*) என்பது இந்தியாவில் கருநாடக மாநிலம் மைசூரில் உள்ள ஒரு மகளிர் கல்லூரி ஆகும். இக்கல்லூரியானது 1917ஆம் ஆண்டு மைசூர் மகாராணி, நான்காம் சிருட்டிணராச உடையாரின் தாயார் கெம்பா நஞ்சம்மணி வாணி விலாச சன்னிதானத்தால் நிறுவப்பட்டது. தொடங்கப்பட்டதிலிருந்து, இந்தக் கல்லூரி பெண் கல்வியை மேம்படுத்துவதில் முக்கியப் பங்கு வகித்து வருகிறது. ஆரம்பத்தில் இந்தக் கல்லூரி இளநிலை அளவில் கலை மற்றும் அறிவியல் கல்வியை வழங்கியது. ஆனால் 1979ஆம் ஆண்டில், மகாராணி மகளிர் கல்லூரியாக இருந்த கல்லூரி, வளர்ந்து வரும் மாணவர்களின் எண்ணிக்கைக்கு ஏற்ப மகாராணி மகளிர் அறிவியல் கல்லூரி மற்றும் மகாராணி மகளிர் கலைக் கல்லூரி எனப் பிரிக்கப்பட்டது.  
மகாராணி மகளிர் அறிவியல் கல்லூரி மைசூர் பல்கலைக்கழகத்துடன் இணைக்கப்பட்டுள்ளது. கருநாடக அரசின் கல்லூரி கல்வித் துறை மற்றும் மைசூர் பல்கலைக்கழகத்தின் நிர்வாகக் கட்டுப்பாட்டின் கீழ் உள்ளது. இந்தக் கல்லூரியில் 15 அறிவியல் துறைகளும், 5 மொழி (கன்னடம், இந்தி, சமஸ்கிருதம், உருது, ஆங்கிலம்) துறைகளும் உள்ளன. மேலும் 20 பாடப் பிரிவுகளில் மாணவர் சேர்க்கை நடைபெறுகிறது. கூடுதலாக, மனை அறிவியலில் ஒருங்கிணைந்த பட்டப்படிப்பும் உள்ளது. இந்தக் கல்லூரி இயற்பியல், உயிர்வேதியியல், வேதியியல், கணினி அறிவியல், மின்னணுவியல், புள்ளியியல் ஆகியவற்றில் இளநிலை, முதுநிலைப் பட்டங்களையும் உயிர்வேதியியல், கணிதம், தாவரவியல், நுண்ணுயிரியல், வேதியியல், பயன்பாட்டு விலங்கியல் ஆகியவற்றில் முதுநிலைப் பட்டங்கள் உள்ளிட்ட இளநிலை முதுநிலைப் படிப்புகளை வழங்குகிறது.  
கருநாடக அரசு, பல்கலைக்கழக மானியக் குழு, கல்லூரி மேம்பாட்டுக் குழுவால் நிதி உதவி வழங்கப்படுகிறது.
# சைசா நபராவி

**சைசா நபராவி** (*Saiza Nabarawi*) , (பிறப்பு **ஜைனாப் முகமது மௌரத் நபராவி**), (1897-1985) பாரிசில் கல்வி கற்ற ஒரு எகிப்திய பத்திரிகையாளர் ஆவார். பின்னர், இவர் *எல் 'எகிப்தியன்* பத்திரிகையின் முன்னணி ஆசிரியரானார்.
# சைசா நபராவி

## இளமை வாழ்க்கை

சைசா நபராவி அல்லது சிசா நபராவி முதலில் ஜைனாப் முகமது மௌரத் நபராவி என்ற பெயரில் எகிப்தின் தகாலியா மாகாணத்திலுள்ள நபரூவைச் சேர்ந்த ஒரு குடும்பத்தில் பிறந்தார். மேலும் இவர் முக்கிய எகிப்திய மருத்துவர் இப்ராகிம் நபராவியின் உறவினராவார். தூரத்து உறவினரான அடிலா நபராவியால் தத்தெடுக்கப்பட்ட இவர், கல்வி கற்பதற்காக பாரிசுக்கு அழைத்துச் செல்லப்பட்டார்.  
அவர் வெர்சாயில் உள்ள ஒரு பள்ளியில் பயின்றார். இறுதியில் பாரிசிலுள்ள செயிண்ட் ஜெர்மைன் டெஸ் பிரெஸ் நிறுவனத்தில் படித்தார். பின்னர், அலெக்சாந்திரியாவிலுள்ள லெஸ் டேம்ஸ் டி சியோன் பிரெஞ்சுப் பள்ளியில் தனது கல்வியைத் தொடர்ந்தார். இவரது வளர்ப்புத் தாய் தற்கொலை செய்து கொண்டபோது, இவரது உயிரியல் பெற்றோர்களான முகமது முராத் மற்றும் பாத்மா அனிம் ஆகியோர் உரிமை கோரினர். அவர்களை நிராகரித்தது, இவர் தனது தாய்வழி தாத்தா பாட்டிகளுடன் வசித்து வந்தார். இவரது வளர்ப்புத் தாயின் நண்பரான உதா சராவியின் நடவடிக்கைகளில் தனது இளம் வயதிலேயே ஆர்வம் காட்டினார். மேலும் உதா சராவி இவரை ஒரு வலுவான விருப்பமுள்ள பெண்கள் ஆர்வலராக மாற உதவினார்.
# சைசா நபராவி

## பிற்கால வாழ்க்கை

சைசா நபராவி, பல பெண்கள் மீது திணிக்கப்பட்ட ஹிஜாப் கட்டுபாடுகளுக்கு எதிராக போராடினார். பாரம்பரிய ஹிஜாப் (முக்காடு) அணிவதை நிறுத்த நபராவி முடிவு செய்தார். 1923 ஆம் ஆண்டில், உரோமில் நடந்த 9வது சர்வதேச பெண் வாக்குரிமை கூட்டணி மாநாட்டிலிருந்து திரும்பிய பிறகு, இவர் தனது முக்காடு மற்றும் மேலங்கியை அகற்றினார். இது எகிப்திய பெண்ணிய வரலாற்றில் ஒருமுக்கிய நிகழ்வாகும்.  
1925 மார்ச் மாதம் நாடாளுமன்றத்தின் மூன்றாவது பட்டமளிப்பு விழாவில் இருந்து விலக்கப்பட்டதைப் பற்றியும் அவர் தனது 'இரட்டை தரநிலை' என்ற கட்டுரையில் எழுதினார். எகிப்தின் சுதந்திரம் தொடர்பாக ஒரு பாராளுமன்றத்தில் தனக்கு எப்படி அனுமதி மறுக்கப்பட்டது என்பதை அவர் தனது கட்டுரையில் குறிப்பிடுகிறார். பார்வையாளர்களில் முக்கியமான ஒரு வெற்றிகரமான செய்தித்தாளின் ஆசிரியரை விட, முக்கியமான அதிகாரிகளின் மனைவிகள் எவ்வாறு பார்வையாளர்களில் சேர்க்கப்பட்டனர் என்பதை அவர் சுட்டிக்காட்டுகிறார். இவரது நகைச்சுவையும், வெளிப்படையான வார்த்தைகளும் நபராவியை சிறந்த ஆசிரியராகவும் பெண்ணியவாதியாகவும் ஆக்கியது.
# சைசா நபராவி

## பிற்கால வாழ்க்கை

### எகிப்திய பெண்ணிய ஒன்றியம்

எகிப்திய பெண்களுக்கு அரசியல் உரிமைகள் கோரி வந்த எகிப்திய பெண்ணிய ஒன்றியத்தின் நிறுவனர்களாக நபராவி மற்றும் உதா சராவி ஆகியோர் இருந்தனர். இந்த அமைப்பு *எல் 'எகிப்தியன்* என்ற இதழை தொகுத்தி வெளியிட்டது. நபராவி பெண்கள் மக்கள் எதிர்ப்புக் குழுவையும் நிறுவினார். தனது வாழ்க்கையை பெண்ணிய செயல்பாட்டிற்காக அர்ப்பணித்தார். மேலும் அனைத்துலக பெண்ணிய மாநாடுகளில் கலந்து கொண்டு பாலின சமத்துவம் குறித்த பிரச்சினைகள் குறித்து பரவலாகப் பேசினார்..
# பதினெட்டாங்குடி

**பதினெட்டாங்குடி** என்பது இந்தியா தமிழ்நாடு மாநிலத்தின் மதுரை மாவட்டத்திலுள்ள மேலூர் ஊராட்சி ஒன்றிய பதினெட்டாங்குடி ஊராட்சி ஒரு புறநகர்ப் பகுதியாகும்.
# பதினெட்டாங்குடி

## அமைவிடம்

கடல் மட்டத்திலிருந்து சுமார் 155.82 மீ. உயரத்தில், என்ற புவியியல் ஆள்கூறுகள் கொண்டு பதினெட்டாங்குடி அமையப் பெற்றுள்ளது.
# பதினெட்டாங்குடி

## மக்கள்தொகை பரம்பல்

2011 இந்திய மக்கள் தொகைக் கணக்கெடுப்பு அடிப்படையில், பதினெட்டாங்குடி ஊரின் மொத்த மக்கள்தொகை 2,478 பேர் ஆகும். இதில் 1,290 பேர் ஆண்கள் மற்றும் 1,188 பேர் பெண்கள் ஆவர்.
# பதினெட்டாங்குடி

## சமயம்

### இந்துக் கோயில்

செல்லியம்மன் கோயில் என்ற அம்மன் கோயில் ஒன்று பதினெட்டாங்குடி பகுதியில் அமைந்துள்ளது. இக்கோயிலானது, தமிழ்நாடு அரசின் இந்து சமய அறநிலையத் துறை கட்டுப்பாட்டின் பராமரிப்பில் இயங்குகிறது.
# பதினெட்டாங்குடி

## அரசியல்

பதினெட்டாங்குடி பகுதியானது, மேலூர் (சட்டமன்றத் தொகுதி) வரம்புக்கு உட்பட்டதாகும். மேலும் இப்பகுதி, மதுரை மக்களவைத் தொகுதி சார்ந்தது.
# ஏ. ஜே. எசு. இலட்சுமி சிறீ

**ஏ. ஜே. எசு. இலட்சுமி சிறீ** (*A. J. S. Lakshmi Shree*) கருநாடக மாநிலம் பெங்களூரைச் சேர்ந்த ஓர் இந்திய ஓவியக் கலைஞர். குழந்தை மேதையான இலட்சுமி, தனது இரண்டு வயதிலிருந்தே ஓவியம் வரையத் தொடங்கினார். ஐந்து வயதில், இவருடைய ஓவியங்களில் சுமார் 100 ஓவியங்கள் 2001 பெங்களூரு கலை விழாவில் காட்சிப்படுத்தப்பட்டன. 2007ஆம் ஆண்டு அப்போதைய இந்தியப் பிரதமர் மன்மோகன் சிங் லட்சுமியை வாழ்த்தினார்
# ஏ. ஜே. எசு. இலட்சுமி சிறீ

## இளமை

ஜெயபிரகாசு, சுமா பிரகாசு தம்பதியரின் மகளாகப் பிறந்த லட்சுமி, ஆரம்பக்காலத்திலே ஓவியக் கலையில் அங்கீகாரத்தைப் பெற்றார். தனது பெற்றோரின் ஆதரவுடன், கன்னடப் பவன், வெங்கடப்பா கலைக்கூடம், இரவீந்திர கலாச்சேத்ரா, காந்தி பவன் ஆகியவற்றில் தனது படைப்புகளை மிகச் சிறிய வயதிலேயே காட்சிப்படுத்தினார். இவர் உள்ளூர், பிராந்திய, தேசிய, பன்னாட்டு அளவில் 340க்கும் மேற்பட்ட பதக்கங்கள், கோப்பைகள், பாராட்டுகளைப் பெற்றுள்ளார்.
# ஏ. ஜே. எசு. இலட்சுமி சிறீ

## விருதுகள்

- தேசியப் பாலப் பவன், தில்லி 2012, விக்யான் பவன், புது தில்லியின் தேசிய அளவிலான “பால சிறீ” விருது. 29 சனவரி 2015. மனிதவள மேம்பாட்டு அமைச்சர் சுமிருதி இராணி வழங்கினார்
- குழந்தைகள் மற்றும் இளைஞர்களுக்கான கலை மையம், ஹைவின்கா, பின்லாந்து - பன்னாட்டுக் கலை கண்காட்சி விருது-2014
- 8 வயதில் ஐக்கிய நாடுகள் அவையின் கல்வித் திட்டத்தினால் நடத்தப்பட்டப் பன்னாட்டுக் குழந்தைகள் ஓவியப் போட்டியில் மூன்றாம் பரிசு
- *பி தி இன்சுபிரேஷன் ஓவியப் போட்டியில்* பிராந்திய வெற்றியாளர்
- கலைத்துறையில் இன்போசிசு வழங்கும் இளம் சாதனையாளர் விருது
- டிஎச். பிவி. ஓவியப் போட்டியில் மூன்றாம் பரிசு
- 2005 ஆம் ஆண்டில் எப்.ஏ.ஐ. சுவிட்சர்லாந்து இளம் கலைஞர் வெற்றியாளர்
- சாம் நோபல் ஓக்லகோமா இயற்கை வரலாற்று அருங்காட்சியகத்தின் தினோ கலைப் போட்டியில் வெற்றியாளர்
- '100 பொது இடங்களை மாற்றுவதற்கான ஒரு கூட்டுச் சவால்' க்கான வெஸ்ட்மின்ஸ்டரின் பன்னாட்டு வடிவமைப்பு சவால் 2015–2016இல் முதல் இரண்டாமிடம்.
- யுனெஸ்கோ மற்றும் போலந்தின் கோலெனியோவ்ஸ்கி டோம் கல்டூரி ஆகியோரால் ஏற்பாடு செய்யப்பட்ட பன்னாட்டு ஓவியப் போட்டியில் கோலெனியோ கலாச்சார இல்ல இயக்குநர் பரிசு
# கிருத்திகா ஜெயகுமார்

**கிருத்திகா ஜெயகுமார்** (*Kruthika Jayakumar*) ஓர் இந்திய நடிகையும் பாரம்பரிய நடனக் கலைஞரும் ஆவார். இவர் தெலுங்கு, கன்னட மொழிப் படங்களில் நடித்துவருகிறார். இவர் *இண்ட்லோ தெய்யம் நாகேம் பயம்* மற்றும் *கவச்சா* போன்ற படங்களில் பணியாற்றியுள்ளார்.
# கிருத்திகா ஜெயகுமார்

## தொழில்

கருநாடக மாநிலம் பெங்களூருவில் தமிழ் பேசும் குடும்பத்தில் பிறந்தார் கிருத்திகா ஜெயக்குமார். கிருத்திகா ஏழு வயதிலிருந்தே பரதநாட்டியம் பயிற்சி செய்யத் தொடங்கினார். இவர் பெங்களூரில் சிறீ மிதுன் சியாமிடம் பயிற்சி பெற்றார். இவர் திருவனந்தபுரத்தில் நிகழ்ச்சி நடத்திக் கொண்டிருந்தபோது, மலையாளத் திரைப்பட இயக்குநர் பாலு கிரியத் இவரது நடிப்புத் திறமையினைக் கண்டுபிடித்து திரைப்படத்தில் நடிக்க வற்புறுத்தினார். பின்னர் இவர் மலையாளத் திரைப்படமான *திரிஷ்யத்தின்* தெலுங்கு மறுவடிவமைப்பான *திருஷ்யத்தில்* வெங்கடேஷ் டக்குபதியின் மகளாக நடிக்கத் தேர்ந்தெடுக்கப்பட்டார். தனஞ்சயாவுடன் இணைந்து நடித்த *பாக்சர்* படத்தின் மூலம் கன்னடத்தில் அறிமுகமானார். இவர் சிவ ராஜ்குமாருடன் இணைந்து நடித்த *கவச்சா* (2018) படத்தில் நடனக் கலைஞராக நடித்தார். ஆர்யாவுடன் இணைந்து நடித்த இவரது தமிழ்ப் படம் *சந்தன தேவன்* வெளியிடப்படாமல் உள்ளது.
# கிருத்திகா ஜெயகுமார்

## திரைப்படவியல்

| 2014 | *தித்ருஷ்யம்* | அஞ்சு | தெலுங்கு |  |  |
| --- | --- | --- | --- | --- | --- |
| 2015 | *பாக்சர்* | லட்சுமி | கன்னடம் |  |  |
| *வினவய்ய ராமய்ய* | ஜானகி | தெலுங்கு |  |  |  |
| 2016 | *ரோஜுலு மராய்* | ஆதியா |  |  |  |
| *இன்ட்லோ டெய்யம் நகேம் பயம்* | இந்துமதி |  |  |  |  |
| 2019 | *கவாச்சா* | ரேவதி | கன்னடம் |  |  |
| 2021 | *திருஷ்யம் 2* | அஞ்சு | தெலுங்கு | அமேசான் பிரைம் வீடியோ வெளியீடு | } |
# கோலாலம்பூர் சிட்டிபேங்க் கோபுரம்

**கோலாலம்பூர் சிட்டிபேங்க் கோபுரம்** (மலாய்; *Menara Citibank KL*; ஆங்கிலம்: *Citibank Tower*) என்பது மலேசியா, கோலாலம்பூர் மாநகர மையப் பகுதியில், 190.2 மீ; (624 அடி) உயரத்தில் உள்ள ஒரு வானளாவிய கட்டிடமாகும்.  
இதே போல ஆங்காங்கில் ஒரு சிட்டிபேங்க் கோபுரம் உள்ளது. அத்ன் பெயர் **ஆங்காங் சிட்டிபேங்க் கோபுரம்** *(Hong Kong Citibank Tower)*.  
50 மாடிகளைக் கொண்ட கோலாலம்பூர் சிட்டிபேங்க் கோபுரம் முழுக்கவும் வணிக மையங்களைக் கொண்டுள்ளது. பெட்ரோனாஸ் கோபுரங்களுக்கு அருகில் அமைந்துள்ள இந்த *வகுப்பு A* வணிகக் கோபுரம், சிட்டி வங்கி ஷரியா *(Citibank Syariah)* எனும் மற்றும் ஒரு வங்கியின் தலைமையகத்தையும் கொண்டுள்ளது.
# கோலாலம்பூர் சிட்டிபேங்க் கோபுரம்

## வரலாறு

இந்தக் கட்டிடம் தி லயன் குழுமத்தால் *(The Lion Group)* உருவாக்கப்பட்டது; மற்றும் 1995-இல் கட்டி முடிக்கப்பட்டது. இதற்கு முதலில் மெனாரா லயன் *(Menara Lion)* அல்லது லயன் கோபுரம் *(Lion Tower)* என்று பெயரிடப்பட்டது. 2000-ஆம் ஆண்டில், சிட்டி பேங்க் 50% பங்குகளை வாங்கி, இந்தக் கட்டிடத்திற்கு மாறியபோது, இதன் பெயர் சிட்டி பேங்க் என மறுபெயரிடப்பட்டது.  
இந்தக் கட்டிடம் இன்வெர்பின் நிறுவனத்திற்குச் *(Inverfin Sdn Bhd)* சொந்தமானது. இருப்பினும் அப் செங் நிறுவனம் *(Hap Seng Consolidated Bhd)*; மற்றும் மெனாரா சிட்டி ஓல்டிங் *(Menara Citi Holding Co)* நிறுவனங்களுக்கும் சமமான பங்குகள் உள்ளன.
# கோலாலம்பூர் சிட்டிபேங்க் கோபுரம்

## திறப்பு

கோலாலம்பூர் சிட்டிபேங்க் கோபுரம், அதன் ஊழியர்கள் மற்றும் பார்வையாளர்களுக்கு, கோபுரத்தின் அடித்தளத்தில் வாகன நிறுத்துமிட வசதியைக் கொண்டுள்ளது.
# கல்லம்பட்டி

**கல்லம்பட்டி** என்பது இந்தியா தமிழ்நாடு மாநிலத்தின் மதுரை மாவட்டத்திலுள்ள மேலூர் ஊராட்சி ஒன்றிய கல்லம்பட்டி ஊராட்சி ஒரு புறநகர்ப் பகுதியாகும்.
# கல்லம்பட்டி

## அமைவிடம்

கடல் மட்டத்திலிருந்து சுமார் 173.59 மீ. உயரத்தில், என்ற புவியியல் ஆள்கூறுகள் கொண்டு கல்லம்பட்டி அமையப் பெற்றுள்ளது.
# கல்லம்பட்டி

## மக்கள்தொகை பரம்பல்

2011 இந்திய மக்கள் தொகைக் கணக்கெடுப்பு அடிப்படையில், கல்லம்பட்டி ஊரின் மொத்த மக்கள்தொகை 3,007 பேர் ஆகும். இதில் 1,550 பேர் ஆண்கள் மற்றும் 1,457 பேர் பெண்கள் ஆவர்.
# கல்லம்பட்டி

## சமயம்

### இந்துக் கோயில்

கருப்பணசாமி கோயில் என்ற இந்துக் கோயில் ஒன்று கல்லம்பட்டி பகுதியில் அமைந்துள்ளது. இக்கோயிலானது, தமிழ்நாடு அரசின் இந்து சமய அறநிலையத் துறை கட்டுப்பாட்டின் பராமரிப்பில் இயங்குகிறது.
# கல்லம்பட்டி

## அரசியல்

கல்லம்பட்டி பகுதியானது, மேலூர் (சட்டமன்றத் தொகுதி) வரம்புக்கு உட்பட்டதாகும். மேலும் இப்பகுதி, மதுரை மக்களவைத் தொகுதி சார்ந்தது.
# சினேகா கபூர்

**சினேகா கபூர்** (*Sneha Kapoor*) இந்திய சல்சா நடனக் கலைஞர், நடன இயக்குநர், பயிற்றுவிப்பாளர் ஆவார். இவர் "இந்திய சல்சா இளவரசி" என்று பிரபலமாக அறியப்படுகிறார். மும்பையில் வசிக்கும் கபூர், பெங்களூரில் ஒரு நடன நிறுவனத்துடன் தனது வாழ்க்கையைத் தொடங்கினார். *சல்சா*, *பச்சாட்டா*, *மெரெங்கு*, *ஜிவ்*, *கிப்-காப்*, *அடாகியோ*, *பாலிவுட்* போன்ற பல்வேறு நடன வடிவங்களைத் தழுவிய ஒரு வாழ்க்கையின் தொடக்கமாக இது அமைந்தது. மே 25, 2015 அன்று ஜபல்பூரில் நடைபெற்ற குழந்தைகளின் நடன நிகழ்ச்சியில் சிறப்பு விருந்தினராகக் கலந்துகொண்டார்.
# சினேகா கபூர்

## தொழில்

"இந்திய சல்சா இளவரசி" அல்லது "சல்சா சினேகா" என்று பிரபலமாக அறியப்படும் சினேகா கபூர், இந்திய சல்சா காட்சியை உலக அளவில் இடம்பிடிக்கச் செய்ததற்காகப் பரவலாகப் பாராட்டப்படுகிறார். இந்தியாவைப் பிரதிநிதித்துவப்படுத்திப் பல பன்னாட்டு சல்சா வாகையாளர் போட்டிகளில் வென்ற முதல் இந்தியர் கபூர் ஆவார். மும்பையில் வசித்து வந்த இவர், 2006ஆம் ஆண்டு லூர்டு விஜய்யின் நடன நிறுவனத்தில் தனது நடன வாழ்க்கையைத் தொடங்கினார். சல்சா, பச்சாட்டா, மெரெங்கு, ஜிவ், கிப்-காப், அடாகியோ, பாலிவுட் போன்ற பல்வேறு நடன வடிவங்களைத் தழுவிய வாழ்க்கையின் தொடக்கமாக இது இருந்தது.  
கபூர் ஒரு தடகள வீராங்கனை ஆவார். ஆனால் ரிச்சர்ட் தோலூரை சந்தித்த பிறகு, இவர் ஒரு நடனக் கலைஞராக மாற முடிவு செய்து, பெங்களூரில் உள்ள லூர்ட் விஜய்யின் நடனப் பள்ளியில் சேர்ந்தார். பள்ளியில் படித்த காலத்தில், கபூரும் அவரது நடனக் கூட்டாளி தோளூரும் உலகம் முழுவதும் நடந்த சல்சா போட்டிகளில் கலந்துகொண்டு பல விருதுகளையும் கோப்பைகளையும் வென்றனர்.  
"ஒரு நிமிடத்தில் அதிக எண்ணிக்கையிலான ஊசல் நடனச் சுழல்" என்ற கின்னஸ் உலக சாதனையை கபூர் முறியடித்தார். ஒரு நிமிடத்தில் 33 சுழல் என்ற சாதனை நான்கு ஆண்டுகளுக்கு முன்பு இங்கிலாந்தில் படைக்கப்பட்டது. ஆனால் கபூர் தனது குழுவின் மூன்று நடனக் கலைஞர்களுடன் 39 சுழல்களுடன் புதிய சாதனையைப் படைத்தனர்.  
இவர் டான்ஸ் இந்தியா டான்ஸ் தொடர் 3 ல் பங்கேற்றார். ஆனால் 2012 சனவரி 22 அன்று போட்டியிலிருந்து வெளியேற்றப்பட்டார்.  
கபூர் *ஜஸ்ட் டான்சு* மற்றும் *பெர்ஃபெக்ட் பிரைட்* ஆகிய மெய்ம்மைக் காட்சி நிகழ்ச்சிகளுக்கு நடன அமைப்பினைச் செய்துள்ளார். தென்னிந்தியத் திரைப்படமான *ஜுகாரி* மற்றும் மதுர் பண்டார்கரின் படமான *கீரோயின்* ஆகியவற்றிற்கும் இவர் நடன இயக்குநராகப் பணியாற்றியுள்ளார். இவர் தேசிய, பன்னாட்டு அளவில் பல்வேறு நடனப் பட்டறைகளை நடத்தியுள்ளார்.
# சினேகா கபூர்

## தனிப்பட்ட வாழ்க்கை

கபூர் சுனில் கபூர் மற்றும் எலிசபெத் கபூர் ஆகியோருக்கு மகளாகப் பிறந்தார். இவருக்கு நேகா கபூர் என்ற ஒரு தங்கை உள்ளார்.